CELEX: 62009CN0258
Language: hu
Date: 2009-07-10 00:00:00
Title: C-258/09. sz. ügy: 2009. július 10-én benyújtott kereset — Az Európai Közösségek Bizottsága kontra Belga Királyság

12.9.2009   
            
            
               HU
            
            
               Az Európai Unió Hivatalos Lapja
            
            
               C 220/23
            
         2009. július 10-én benyújtott kereset — Az Európai Közösségek Bizottsága kontra Belga Királyság
   (C-258/09. sz. ügy)
   2009/C 220/47
   Az eljárás nyelve: francia
   
      Felek
   
   
      Felperes: az Európai Közösségek Bizottsága (képviselők: A. Alcover San Pedro és A. Marghelis meghatalmazottak)
   
      Alperes: Belga Királyság
   
      Kereseti kérelmek
   
   
               —
            
            
               A Bíróság állapítsa meg, hogy a Belga Királyság — mivel a környezetszennyezés integrált megelőzéséről és csökkentéséről szóló, 2008. január 15-i 2008/1/EK európai parlamenti és tanácsi irányelv (1) 5. cikkének (1) bekezdése szerinti, 2007. október 30-ig tartó határidő lejárta ellenére Vallónia tartományban engedélyezte a meglévő, 3., 7., 9., 10., 13. cikkben, a 14. cikk a) és b) pontjában, és a 15. cikk (2) bekezdésében előírt követelményeknek nem megfelelő létesítmények működését — nem teljesítette az említett irányelvből eredő kötelezettségeit;
            
         
               —
            
            
               kötelezze a Belga Királyságot a költségek viselésére.
            
         
      Jogalapok és fontosabb érvek
   
   A 2008/1/EK irányelv 5. cikkének (1) bekezdése értelmében 2007. október 30-án lejárt azon meglévő létesítményeknek az irányelvvel összhangban való átalakítására előírt határidő, amelyek üzemeltetése jelentős negatív hatással lehet a talajba, levegőbe vagy a vízbe történő kibocsátásokra és a szennyezésre. A jelen kereset benyújtásakor azonban a felperes még nem fogadta el mindazon intézkedéseket, amelyek szükségesek ahhoz, hogy e követelménynek Vallónia tartományban megfeleljen, vagy legalábbis azokat nem közölte a Bizottsággal.
   
      (1)  HL L 24., 8. o.